CELEX: 62010CA0458
Language: hu
Date: 2011-06-09 00:00:00
Title: C-458/10. sz. ügy: A Bíróság (nyolcadik tanács) 2011. június 9-i ítélete — Európai Bizottság kontra Luxemburgi Nagyhercegség (Tagállami kötelezettségszegés — 98/83/EK irányelv — Emberi fogyasztásra szánt víz — Nem megfelelő és nem teljes átültetés)

30.7.2011   
            
            
               HU
            
            
               Az Európai Unió Hivatalos Lapja
            
            
               C 226/8
            
         A Bíróság (nyolcadik tanács) 2011. június 9-i ítélete — Európai Bizottság kontra Luxemburgi Nagyhercegség
   (C-458/10. sz. ügy) (1)
   
   (Tagállami kötelezettségszegés - 98/83/EK irányelv - Emberi fogyasztásra szánt víz - Nem megfelelő és nem teljes átültetés)
   2011/C 226/14
   Az eljárás nyelve: francia
   
      Felek
   
   
      Felperes: Európai Bizottság (képviselők: S. Pardo Quintillán és O. Beynet meghatalmazottak)
   
      Alperes: Luxemburgi Nagyhercegség (képviselő: C. Schiltz meghatalmazott)
   
      Tárgy
   
   Tagállami kötelezettségszegés — Az emberi fogyasztásra szánt víz minőségéről szóló, 1998. november 3-i 98/83/EK tanácsi irányelv (HL L 330., 32. o.; magyar nyelvű különkiadás 15. fejezet, 4. kötet, 90. o.) 9. cikke (3) bekezdése b), c) és e) pontjának hiányos és nem megfelelő átültetése — Az előírt számszerű értékeknek meg nem felelő ivóvíz elosztása — Eltérések
   
      Rendelkező rész
   
   
               1.
            
            
               A Luxemburgi Nagyhercegség — mivel nem ültette át hiánytalanul és megfelelően az emberi fogyasztásra szánt víz minőségéről szóló, 1998. november 3-i 98/83/EK tanácsi irányelv 9. cikke (3) bekezdésének b), c) és e) pontját — nem teljesítette az ezen irányelvből eredő kötelezettségeit.
            
         
               2.
            
            
               A Bíróság a Luxemburgi Nagyhercegséget kötelezi a költségek viselésére.
            
         
      (1)  HL C 346., 2010.12.18.